text: Turister elsker trekantområdet
  29 maj 2012 kl. 11.11
  København er øverst - men turister er også vilde med jylland.
  Udenlandske turisters top 10 over foretrukne rejsemål i Danmark domineres af jyske byer, og kun København og Odense får ellers plads på listen.
  Især trekantsområdet tiltrækker turister.
  Det viser en undersøgelse lavet af Hotels.com.
  - Vi oplever en stigende søgning på de jyske byer blandt udenlandske turister. Lufthavnen i Billund er med til at gøre den del af landet mere tilgængeligt for turister fra det meste af verden. Samtidig tilbyder mange af de jyske byer børnevenlige forlystelsesparker, populære badebyer samt unikke naturoplevelser for hele familien, fortæller Yvonne Bonanati fra Hotels.com.
  Her er listen over de mest populære byer:
  1. København
  2. Aalborg
  3. Aarhus
  4. Odense
  5. Billund
  6. Vejle
  7. Horsens
  8. Frederikshavn
  9. Kolding
  10. Skagen
  